En spøgelselsbilist involveret i trafikuheld på motorvej E39 ved Vrå. Ingen alvorligt tilskadekomne ved sammenstødet.

Klokken 15.46 skete der et trafikuheld på motorvej E39 lige syd for Vrå ved afkørsel 5 i nordgående retning. - Der er tale om en spøgelsesbilist, som kører i sydgående retning i det nordgående spor, forklarer vagtchef ved Nordjyllands Politi Mads Hessellund. Han fortæller, at spøgelsesbilisten ramte en anden bil, men at der ikke er sket noget alvorligt med de implicerede parter. Mads Hessellund kan på nuværende tidspunkt ikke oplyse, hvor spøgelsesbilisten er kørt på motorvejen i den forkerte retning. Motorvejen var spærret omkring uheldsstedet, og bilister på vej i nordgående retning blev ledt af motorvejen ved frakørsel 6 Brønderslev C. Ifølge Vejdirektoratet er motorvejen genåbnet.